|  |  |
| --- | --- |
| AGENCIJA ZA KOMERCIJALNU DJELATNOST proizvodno, uslužno i trgovačko d.o.o. Savska cesta 31, 10000 Zagreb  OIB: 58843087891 | Evidencijski broj: 8/INV/OPN |
| I. Izmjena Dokumentacije o nabavi | |

Zagreb, 21.11.2022.

SVIM ZAINTERESIRANIM GOSPODARSKIM SUBJEKTIMA

Na temelju zaprimljenih upita gospodarskog subjekta, sukladno točki 3. i 10. Dokumentacije o nabavi, u otvorenom postupku: „Nabava linije za digitalni tisak i uvez klamanjem, tonera i klamera s trogodišnjim održavanjem“, Naručitelj mijenja Dokumentaciju o nabavi kako slijedi (sve su izmjene podcrtane i označene sivom bojom te precrtane ako se izbacuje pojedini dio):

Pitanje 1.

Molimo vas da razmotrite odredbe članka 19 a) koje se tiču trajanja bankarske garancije za uredno ispunjenje ugovora.

Poslovne banke vežu rok važenja garancija za rokove važenja kreditnih linija koje imaju sklopljene sa svojim klijetima. Kreditne linije traju po 12 mjeseci i onda se obnavljaju.

Molimo da dopustite mogućnost izdavanja garancije na kraći rok koja bi se onda obnavljala/zamjenjivala sa novom garancijom tijekom trajanja ugovora.

Odgovor:

Naručitelj prihvaća zahtjev gospodarskog subjekta i mijenja točku 19. b) Jamstvo za uredno ispunjenje ugovora Dokumentacije o nabavi na način da sada glasi:

*Jamstvo za uredno ispunjenje ugovora i otklanjanje nedostataka u jamstvenom roku daje se u obliku bankarske garancije na iznos od 10% vrijednosti ugovora o nabavi bez PDV-a, u trajanju 30 dana dužem od trajanja ugovora. Odabrani ponuditelj može dostaviti i bankarsku garanciju u minimalnom trajanju od 12 mjeseci, čije trajanje je dužan produljivati do traženog roka iz ugovora, najkasnije 30 dana prije isteka iste. Bankarska garancija mora biti plativa na prvi poziv, bez prava prigovora (protesta), bezuvjetna i neopoziva.*

Pitanje 2.

Molimo da razmotrite odredbe članka 19. a) koje se tiču odredbi o visine ugovorne kazne, predloženi iznos od 0,5% vrijednosti višemilionskog ugovora po satu kašnjenja (dolaska servisera ili popravka uređaja) iznosi više desetaka tisuća kuna. Smatramo da je tako definirana kazna izuzetno visoka i neprihvatljiva.

Odgovor:

Naručitelj prihvaća zahtjev gospodarskog subjekta i mijenja točku 19. b) Jamstvo za uredno ispunjenje ugovora Dokumentacije o nabavi na način da sada glasi:

*Ukoliko Odabrani ponuditelj ne izvrši intervenciju na lokaciji Naručitelja u roku od 6 (šest) sati od dojave kvara, te popravak dijagnosticiranog kvara u roku 6 (šest) sati od dolaska na servisnu intervenciju odnosno popravak sukladno odredbama točke 18. ove Dokumentacije o nabavi, Odabrani ponuditelj je dužan Naručitelju platiti ugovornu kaznu u visini 0.05 % od ukupne vrijednosti ugovora bez PDV-a, za svaki započeti sat kašnjenja.*

*Ukoliko Odabrani ponuditelj u slučaju izvanrednog kvara dijela linije koji ne spada u rezervne i potrošne dijelove ne izvrši otklon kvara iznosi dvadeset i četiri (24) sata od dolaska na servisnu ~~intervenciju~~ intervenciju sukladno odredbama točke 18. ove Dokumentacije o nabavi, Odabrani ponuditelj je dužan Naručitelju platiti ugovornu kaznu u visini 0.05 % od ukupne vrijednosti ugovora bez PDV-a, za svaki započeti sat kašnjenja.*

Pitanje 3.

Odredbe članka 18. govore o roku popravka od 6 sati za rezervne i potrošne dijelove, odnosno ako to nije moguće o zamjeni sastavnih dijelova linije u roku od 24 sata.

Pošto nije realno da u našem servisu imamo sve rezervne dijelove odmah raspoložive možete li potvrditi da se rok otklona kvara u slučaju kada se mora zamjeniti dio uređaja koji nije potrošni rezevni dio (preventive maintenance spare part) iznosi 24 radna sata (tri radna dana).

Odgovor:

*Naručitelj pojašnjava da odredba iz točke 18. Dokumentacije o nabavi propisuje da se „Rok za servisnu intervenciju broji se unutar radnog vremena koje se računa od ponedjeljka do petka od 08h-16h“, iz čega proizlazi da je rok za servisnu intervenciju 24 radna sata odnosno 3 radna dana.*

Zbog gore navedenih bitnih izmjena Dokumentacije o nabavi, Naručitelj mijenja točku 21. i 22. Dokumentacije o nabavi na načina da sada glasi:

*21. Rok za dostavu ponude*

*Rok za dostavu ponude je do 14:00 sati dana 23. studenog 2022. godine bez obzira na način dostave.*

*22. Datum, vrijeme i mjesto dostave ponuda i otvaranja ponuda*

*Javno otvaranje ponuda obavit će se dana 23. studenog 2022. godine s početkom u 14:00 sati u Zagrebu na adresi Naručitelja.*

**POVJERENSTVO ZA NABAVU**